Старомоден

Старомоден () или олд фешн — коктел аперитив на Меѓународната асоцијација на шанкери. Се меша во чаша на база на бурбон или ’ржано виски. Како гарнир се украсува со парче портокал и коктел вишна. Влегува во списокот на официјални коктели на Меѓународната асоцијација на шанкери (МАШ), во категоријата „Незаборавни“ (англ. Unforgettables).

 Припрема 
Коктелот се подготвува во посебна чаша „старомоден“, наречена по името на пијалакот. На дното на чашата се става коцка шеќер, се додава капка битер и малку сода. Сѐ се притиска со толчник. Потоа се додава мраз и се истура алкохолот. Чашата се украсува со парче портокал и коктел вишна.

 Историја 
Во 1806 г., зборот „коктел“ за првпат се појавил во печатот, определен како мешавина од алкохол, битер, вода и шеќер. Во 1833 г., сличен опис бил даден за коктел што се служел во Њујорк и бил украсен со морско оревче. Во 1860 г., коктелот се мешал и на база на апсинт, кирасо и други ликери. Првичниот рецепт се вратил во баровите со појаснувањето „old-fashioned“, односно „старомоден“. Најпопуларниот рецепт станале мешавините со виски, при што почесто изборот паѓал на ’ржано виски, отколку на бурбон. Притоа, во 1882 г. рецептот за коктелот одговарал на описот од пред 70 години: мешавина од алкохол, битер, вода и шеќер.

Традиционално се верува дека името „олд фешн“ за првпат било користено за коктел на база на бурбон во клуб Пенденис, клуб на џентлмени основан во 1881 г. во Луисвил, Кентаки. Се тврди дека рецептот бил измислен од шанкерот на овој клуб во чест на полковникот Џејмс Пепер (1867 — 1906), производител на бурбон. Преку шанкерот, коктелот стигнал до барот на хотелот „Волдорф Асторија“ во Њујорк.

 Наводи 

 Надворешни врски 

 Old fashioned recipe, esquire.com
 Old fashioned with Bourbon, thebar.com 

Категорија:Коктели со виски
Категорија:Аперитиви
Категорија:Алкохолни пијалаци
__СОСОДРЖИНА__
__ИНДЕКС__